Document ID: 32007R0816

KOMMISSIONENS FORORDNING (EF) Nr. 816/2007
af 12. juli 2007
om åbning af årlige toldkontingenter ved indførsel fra Tyrkiet af visse varer fremstillet af landbrugsprodukter som omhandlet i Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2, og
ud fra følgende betragtninger:
(1)
Ved afgørelse nr. 1/95 truffet af Associeringsrådet EF-Tyrkiet (2) iværksattes slutfasen af toldunionen. I afdeling V, er der fastsat en handelsordning for forarbejdede landbrugsprodukter.
(2)
I afgørelse nr. 1/97 truffet af Associeringsrådet EF-Tyrkiet (3) er der fastsat en ordning for visse forarbejdede landbrugsprodukter.
(3)
Afgørelse nr. 1/2007 truffet af Associeringsrådet EF-Tyrkiet (4) indeholder bestemmelser om en forbedring af handelsordningerne for visse forarbejdede landbrugsprodukter med henblik på at udvide og uddybe toldunionen og fremme den økonomiske konvergens efter udvidelsen af EU den 1. maj 2004. I den forbindelse gives der indrømmelser i form af toldfrie kontingenter. Ved indførsel ud over kontingenterne finder de nuværende handelsbestemmelser fortsat anvendelse.
(4)
Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (5) indeholder bestemmelser om forvaltning af toldkontingenter. Det bør bestemmes, at de toldkontingenter, der åbnes ved nærværende forordning, forvaltes i overensstemmelse med disse bestemmelser.
(5)
Kommissionens forordning (EF) nr. 2026/2005 af 13. december 2005 om åbning for 2006 og de følgende år af toldkontingenter ved indførsel til Det Europæiske Fællesskab af visse varer fra Tyrkiet og fremstillet af landbrugsprodukter som omhandlet i Rådets forordning (EF) nr. 3448/93 (6) bør ophæves. De mængder, der indføres i henhold til denne forordning mellem den 1. januar 2007 og datoen for ophævelsen, bør fratrækkes den tilsvarende nye kontingentmængde.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for bilag I -
UDSTEDT FØLGENDE FORORDNING:
Artikel 1
Der åbnes fællesskabstoldkontingenter ved indførsel fra Tyrkiet af de varer, der er nævnt i bilaget, hvert år fra 2007 for perioden fra den 1. januar til den 31. december, på de i bilaget fastsatte betingelser.
Tilladelse til at udnytte kontingenterne er betinget af, at der forelægges et varecertifikat A.TR. i overensstemmelse med afgørelse nr. 1/2006 truffet af Toldsamarbejdsudvalget EF-Tyrkiet.
Artikel 2
De i artikel 1 nævnte fællesskabstoldkontingenter forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
Artikel 3
Forordning (EF) nr. 2026/2005 ophæves på datoen for ikrafttrædelsen af nærværende forordning. Kontingentmængden med løbenummeret 09.0232 reduceres med de mængder pastaprodukter, der indføres i henhold til forordning (EF) nr. 2026/2005 (løbenummer 09.0205) mellem den 1. januar 2007 og datoen for ikrafttrædelsen af nærværende forordning.
Artikel 4
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. juli 2007.

Labels: 3
17
18
6